**OBRAZLOŽENJE**

**I. IZMJENE I DOPUNE PRORAČUNA GRADA KRKA ZA 2020 . GODINU**  Prijedlog I izmjene i dopune Proračuna Grada Krka za 2020. godinu sastavljen je na temelju Zakona o proračunu (“Narodne novine” broj 87/08, 136/12 i 15/15)) i Pravilnika o proračunskom računovodstvu i računskom planu (“Narodne novine”, br. 124/14, 115/15, 87/16, 3/18 i 126/19) Proračun Grada Krka za 2020. godinu usvojen je na sjednici Gradskog vijeća Grada Krka od 13. prosinca 2019. godine, u iznosu od 97.604.961,72 kn prihoda i primitaka, 58.000,00 kn viška prihoda iz prethodne godine i 97.662.961,72 kn rashoda i izdataka.

Proračun sadrži i planirane prihode i rashode iz nenadležnih proračuna (otočkih općina) za financiranje ustanova temeljem sporazuma o sufinanciranju kao i sve vlastite i namjenske prihode proračunskih korisnika.

* **Izmjenom Proračuna Grada Krka za 2020. godinu predložen je iznos od 81.893.007,92 kn prihoda i primitaka, 889.846,79 kn konsolidiranog prenesenog viška iz 2019. godine i 82.782.854,81 kn rashoda i izdataka.**
* **Višak prihoda sastoji se od: viška prihoda Proračuna Grada Krka- Jedinstvenog upravnog odjela u iznosu od 714.976,00 kn, viška prihoda Javne vatrogasne postrojbe u iznosu od 155.020,73 kn, viška prihoda Centra za kulturu u iznosu od 8.976,83 kn i viška prihoda Dječjeg vrtića u iznosu od 10.873,23 kn.**

|  |  |  |  |  |
| --- | --- | --- | --- | --- |
| Opis | Proračun 2020 | povećanje /smanjenje | Izmjena proračuna 2020 | % |
| 6-Prihodi poslovanja | 80.364.961,72 | -6.083.953,70 | 74,281.008,02 | 92 |
| 7-Prihodi od nefinancijske imovine | 6.010.000,00 | -2.626.000,00 | 3.384.000,00 | 56 |
| 8-Primici od zaduživanja | 11.230.000,00 | -7.002.000,00 | 4.228.000,00 | 37,6 |
| 9-Višak prihoda 2019 | 58.000,00 | +831.846,79 | 4.228.000,00 | 37,6 |
| Ukupno prihodi i primici | 97.662.961,72 | -14.880.106,91 | 82.782.854,81 | 84,7 |
| 3-Rashodi poslovanja | 59.945.407,00 | -7.577.844,33 | 52.367.562,67 | 87 |
| 4-Rashodi za nefinancijsku imovinu | 28.859.554,72 | -6.469.262,58 | 22.390.292,14 | 78 |
| 5-Izdaci za financijsku imovinu | 8.858.000,00 | -833.000,00 | 8.025.000,00 | 91 |
| Ukupno rashodi i izdaci | 97.662.961,72 | -14.880.106,91 | 82.782.854,81 | 84,7 |

Tabela 1: Izmjena proračuna 2020.

**Predloženo je smanjenje prihoda u iznosu od 8.709.953,70 kn, što je smanjenje za 10% od usvojenog proračuna, smanjenje primitaka od zaduživanja za 7.002.000,00 kn (-62,4%), povećanje planiranog viška prihoda koji je ostvaren 2019. i u odnosu na plan povećan za 831.846,79 kn i smanjenje rashoda i izdataka u iznosu od 14.880.106,91 kn, što je smanjenje od 15,3% od usvojenog proračuna.**

**Razlozi za izmjenu proračuna**

Do izmjena proračuna dolazi zbog:

1. Očekivanog smanjenja prihoda uzrokovanog zastojem i padom prometa u gospodarstvu radi COVID 19 epidemije
2. Smanjenja niza rashoda iz područja društvenog i komunalnog standarda koji će se u 2020 godini morati reducirati jer neće biti prihoda za njihovo financiranje
3. Preuzimanja od strane otočkih općina i grada rashoda dječjeg vrtića koji bi bili financirani roditeljskom uplatom za razdoblje kada je vrtić bio zatvoren
4. Smanjenja izdataka za otplatu glavnice kredita radi odobrenih moratorija na plaćanje glavnice
5. Odgode realizacije kapitalnog projekta Multimedijalni kulturni centar u Krku u dijelu izgradnje objekta, dok je dio projekta vezan uz poboljšanje energetske učinkovitosti zgrade (krov, fasada, stolarija) koji je financiran sredstvima pomoći EU i dalje planiran u proračunu 2020
6. Prijenosa prihoda pomoći za izgradnju ceste na Malom Kartecu koji su trebali biti uplaćeni u 2019 godini u proračun 2020., kao i rashoda za prijevremenu otplatu glavnice kredita za ovu namjenu po ugovoru
7. Planiranja prihoda i rashoda vezanih uz ugovor kojim će se ugovoriti uvjeti i način preuzimanja zemljišta i nerazvrstane ceste sa infrastrukturom u poslovnoj zoni i to kompenzacijom sa obračunatim komunalnim doprinosom za izgradnju poslovne zgrade i donacijom
8. Ostvarenog viška prihoda po godišnjem obračunu za 2019. godinu u iznosu od 889.846,79 kn.

Izmjena proračuna unatoč brojnim nepoznanicama u predviđanju turističke sezone predložena je već u lipnju kako bi se na vrijeme obustavili projekti i upoznali korisnici proračuna sa raspoloživim sredstvima.

Ovim Izmjenama i dopunama Proračuna Grada Krka za 2020. godinu predložene su izmjene na sljedeći način:

**IZMJENA I DOPUNA PRIHODA I PRIMITAKA**

**61 - POREZNI PRIHODI**

Porezni prihodi se smanjuju za 4.718.000,00 kn i iznose 21.020.200,00 kn i to na sljedeći način:

- prihodi od poreza na dohodak smanjuju se za 2.119.000,00 kn, radi očekivanog smanjenja djelatnosti u gospodarstvu koje se bazira pretežito na turističkoj djelatnosti, čime planirani prihodi iznose 12.214.200,00 kn i smanjeni su za 15%.

- prihodi od poreza na promet nekretnina smanjuju se za 2.300.000,00 kn i iznose 6.000.000,00 što je smanjenje od 28%.

- prihodi od poreza na kuće za odmor povećavaju se za 500.000,00 kn i iznose 2.200.000,00 što je povećanje za 29%, jer se preuzimanjem naplate ovog prihoda očekuje širi obuhvat objekata

- prihodi od poreza na potrošnju smanjeni su za 800.000,00 kn što je smanjenje od 57% i iznose 600.000,00 kn

**63 – POMOĆI**

Pomoći proračunu i proračunskim korisnicima se ukupno povećavaju za 634.090,00 kn i mijenjaju se na sljedeći način:

- tekuće pomoći iz drugih proračuna ukupno se smanjuju za 81.273,62 kn

Ukida se planiranih 100.000,00 kn pomoći Primorsko goranske županije koja nije ugovorena, a uvodi se 13.726,38 kn pomoći Općine Omišalj za projekt *Informiraj educiraj recikliraj* iz 2019 godine, koja je uplaćena u 2020 godini, uvodi se pomoć VNM PGŽ u iznosu od 5.000,00 za Vijeće nacionalnih manjina.

- kapitalne pomoći iz državnog i županijskog proračuna povećavaju se za 140.000,00 kn i ukupno iznose 2.078.500,00 kn, a povećanje se odnosi na ugovorenu pomoć za projekt Izgradnja nerazvrstane ceste na Malom Kartecu koja nije uplaćena 2019. nego će biti 2020. godine.

Planirane su i ugovorene kapitalne pomoći za izgradnju ceste na Malom Kartecu u iznosu od 340.000,00 kn, 98.000,00 kn za Društveni dom Bajčići, 1.640.500,00 kn za Energetsku obnovu zgrada - za zgrade na adresi Lukobran 5 (Vecla) i Istarski prolaz 11 (Multimedijalni kulturni centar).

- povećavaju se pomoći izravnanja za decentralizirane funkcije vatrogastva za 18.882,30 kn i iznose 2.915.289,30 kn, radi uplate pomoći iz 2019. u 2020. godini.

- tekuće pomoći temeljem prijenos EU sredstava povećavaju se u iznosu od 204.281,32 kn, radi uplate pomoći iz 2019. godine u 2020. godini za projekt *Informiraj, educiraj, recikliraj*

- kapitalne pomoći iz državnog proračuna temeljem prijenosa EU sredstava planirana su u ukupnom iznosu od 4.951.200,00 kn i to: 3.260.000,00 za izgradnju ceste na Malom Kartecu, 552.000,00 kn za Društveni dom Bajčići, 1.139.200 kn za energetsko certificiranje zgrada – Lukobran 5 i Istarski prolaz 11,

**- pomoći kod proračunskih korisnika**

**-** za Dječji vrtić **smanjuju** se tekuće od nenadležnog proračuna – otočkih općinaza 718.500,00 kn, za 8.000,00 kn povećavaju se sredstva pomoći iz državnog proračuna za dječji vrtić. Kapitalne pomoći se smanjuju za 226.500,00 kn

- za Centar za kulturu sredstva tekućih pomoći iz državnog proračuna se smanjuju za 55.000,00 kn.

**64 - PRIHOD OD IMOVINE**

Prihodi od imovine smanjuju se za 2.041.493,70 kn uglavnom radi smanjivanja planiranih prihoda od javnih površina i zakupa poslovnih prostora i naknada od koncesija i to na način da su naknade od koncesija smanjene za 540.000,00 kn (-33%) i iznose 1.085.200,00 kn, a prihodi od zakupa javnih površina i poslovnih prostora za 1.400.000,00 kn (-32%) i iznose 2.938.000,00 kn i to radi niže licitiranih iznosa za zakup javnih površina na natječaju i oslobođenja plaćanja zakupa za vrijeme dok su objekti bili zatvoreni zbog COVIDA.

**65 - PRIHODI OD PRISTOJBI I NAKNADA**

Prihodi od pristojbi i naknada smanjuju se za 457.500,00 kn radi:

* Smanjenja prihoda od ekološke pristojbe u iznosu od 550.000,00 kn koja je direktno vezana uz pad turističke djelatnosti
* Smanjenja prihoda od turističke pristojbe u iznosu 1.080.000,00 kn (-67%) pa planirani prihod iznosi 520.000,00 kn
* Smanjenja naknade za zadržavanje nezakonito izgrađenih zgrada u iznosu od 100.000,00 kn radi slabije realizacije
* Povećanja ostalih prihoda za 700.000,00 kn radi: uplate od Agencije za promet nekretnina obaveze prema ugovoru o međusobnim pravima i obvezama za izgradnju zgrade poticane stanogradnj,e prihoda sa osnovu osiguranja i naknade Hrvatskih voda za poslove naplate NUV-a
* smanjenja prihoda Centra za kulturu za 48.400,00 kn
* smanjenja prihoda od roditeljske uplate u dječjem vrtiću u iznosu od 1.299.100,00 kn, radi preuzimanja obaveze za roditeljsku uplate od strane otočkih proračuna za vrijeme dok su objekti dječjeg vrtića bili zatvoreni
* Povećanja prihoda od komunalnog doprinosa za 2.900.000,00 kn i sada iznosi 10.400.000,00 kn, od čega je doprinos za poslovnu zgradu u poslovnoj zoni 5.200.000,00 kn koji će se podmiriti kompenzacijom za zemljište i cestu sa infrastrukturom
* Smanjenja prihoda od komunalne naknade u iznosu od 1.000.000,00 kn (-13,2%) pa on sad iznosi 6.600.000,00 kn, radi oslobođenja od plaćanja poduzetnicima za vrijeme dok su objekti bili zatvoreni odlukom Nacionalnog stožera civilne zaštite.

**66 – PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA**

Ovi prihodi povećavaju se za 585.350,00 kn i ukupno iznose 2.584.850,00 kn, uglavnom radi:

* smanjenja donacija iz PVZ za JVP u iznosu od 284.050,00 kn
* smanjenja kapitalne donacije PVZ otoka krka i Vatrogasne zajednice PGŽ u iznosu od 90.000,00 kn i
* povećanja donacija od trgovačkih društava za 1.050.000,00 kn koliko iznosi planirana donacija za zemljište, cestu i infrastrukturu u poslovnoj zoni
* smanjenja prihoda od donacija trgovačkih društava Centru za kulturu u iznosu od 80.000,00 kn

pa planirani prihod iznosi 40.000,00 kn.

**68 – KAZNE I UPRAVNE MJERE I OSTALI PRIHODI**

Prihodi od kazni i ostali prihodi smanjuju se za 86.400,00 kn i iznose 439.100.000,00 kn jer će smanjeni promet turista uzrokovati pad ovog prihoda

**7 – PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine smanjuju se za 2.626.000,00 kn i ukupno iznose 3.384.000,00 kn, od čega je 4.326.000,00 smanjeni prihod od prodaje zemljišta, a 1.700.000,00 kn je planirani prihod od prodaje poslovnog prostora kojeg koristi Udruženje obrtnika, za koju je postupak u tijeku.

**8 – PRIMICI OD FINANCIJSKE IMOVINE I ZADUŽIVANJA**

Primici od financijske imovine smanjuju se za 7.002.000,00 kn radi:

- odgode planiranog projekta Multimedijalnog kulturnog centra (u iznosu od 7.000.000,00 kn) jer se procjenjuje da, obzirom na situaciju u gospodarstvu, nije povoljno vrijeme za realizaciju ovog za gradski proračun velikog projekta i novo zaduživanje.

- smanjenja planiranog kredit za Modernizaciju javne rasvjete u dijelu grada Krka za u iznosu od 3.030.000,00 kn smanjen je za 668.000,00 kn jer 2.362.000,00 kn iznosi realizacija.

- povećanje kredita u iznosu od 666.000,00 kn (ukupno 1.866.000,00 kn) za učešće JLS u projektima obnove zgrada u javnom sektoru (Lukobran 5 i Istarski prolaz 11) kojim će se povećati energetska učinkovitost zgrada. Dosadašnji prihod od prodaje imovine za ovu namjenu zamijenjen je primitkom od kredita.

**9- VLASTITI IZVORI**

Preneseni višak prihoda iz 2019. godine povećava se za 831.846,79 kn i iznosi 889.846,79 kn, koliko je utvrđeno Godišnjim izvještajem za 2019. godinu.

**IZMJENA I DOPUNA RASHODA I IZDATAKA**

Rashodi proračuna smanjuju se u ukupnom iznosu od 14.880.106,91 kn, a pojedine pozicije se smanjuju u odnosu na realizaciju i mogućnosti proračuna.

Smanjenje rashoda nužna je mjera za uravnoteženje proračuna kao posljedica smanjenih prihoda uzrokovanih epidemijom Covid 19 i zastoja u gospodarstvu, a posebno turističkoj djelatnosti. Smanjeni su rashodi iz područja komunalnog i društvenog standarda, odgođeni su projekti građenja komunalne infrastrukture, smanjeni projekti javnih potreba u kulturi, sportu, tehničkoj kulturi, osnovnom i srednjoškolskom obrazovanju, smanjeni rashodi za manifestacije, rashode zaposlenima u upravi i kod proračunskih korisnika, naknada članovima predstavničkih tijela i političkih stranaka, uz uštede na svim pozicijama za materijalne rashode i usluge.

Nakon turističke sezone i poznatih rezultata drugom izmjenom proračuna rashodi će se mijenjati u ovisnosti o intenzitetu pada. Unatoč planiranim stavkama dinamika rashoda bit će usporena kako bi se omogućilo eventualno smanjenje proračuna u drugom polugodištu. Iz sredstava komunalnog doprinosa financiran je dio rashoda koji nisu rashodi za građenje komunalne infrastrukture, što je omogućeno izmjenom zakona.

Smanjenje rashoda u iznosu od 11.982.600,00 kn odnosi se na Jedinstveni upravni odjel, za 48.000,00 kn smanjuju se rashodi za Gradsku knjižnicu, 448.233,17 kn rashodi Centra za kulturu, za 2.139.126,77 kn rashodi Dječjeg vrtića i za 262.146,97 kn rashodi Javne vatrogasne postrojbe.

**001 JEDINSTVENI UPRAVNI ODJEL**

Predložena je izmjena i dopuna rashoda između i unutar odsjeka na sljedeći način:

**U Programu 1001 Javna uprava i administracija** planirano je smanjenje u ukupnom iznosu od 369.000,00 kn odnosno 4,2% do sada planiranog radi smanjenja rashoda za zaposlene, materijal i energiju dok su povećani rashodi za zgradu uprave, jer je bilo nužno obaviti hitne radove na popravka krova i unutrašnje uređenje narušeno prodorom vode. Dio rashoda pokriveni su osiguranjem.

Smanjuju se sredstva za gradsko vijeće, radna tijela, protokol i opće poslove za 140.000,00 kn (-25%)

**U Programu 1002 Financijski poslovi i obveze smanjuju se**  sredstva za 5.000,00 kn i ukupno iznose 5.885.000,00 kn, na način da se smanjuju sredstva za odvjetnike i ostale intelektualne usluge za 160.000,00 kn, a sredstva za otplatu glavnice zajmova smanjuju za 1.120.000,00 radi moratorija na otplatu glavnice kredita, ali i povećavaju za 1.275.000,00 kn, koliko iznosi povećanje za prijevremenu otplatu glavnice kredita za izgradnju ceste na Malom Kartecu (jer su sredstva umjesto 2019. uplaćena 2020. godine).

**U Programu 1003 Razvoj civilnog društva** smanjuju se sredstva u ukupnom iznosu od 100.000,00 kn, pa ona iznose 60.000,00 kn i to radi smanjenja sredstava za građanske inicijative za 25.000,00 kn i za političke stranke za 75.000,00 kn.

**U Programu 1004 Održavanje i gradnja komunalne infrastrukture** rashodi se ukupno smanjuju za 514.000,00 kn i iznose 21.374.000,00 kn.

Za održavanje i električnu energiju javne rasvjete smanjuju se rashodi za 250.000,00 kn radi smanjene potrošnje moderniziranog sustava javne rasvjeta, ali i smanjenih rashoda za održavanje. Povećavaju se rashodi za *Proširenje javne rasvjete* za 70.000,00 kn i iznose 945.000,00 kn, ali će se realizacija odgoditi do IV kvartala. Smanjuju se rashodi za održavanje nerazvrstanih cesta za 500.000,00 kn i iznose 2.000.000,00 kn. Smanjuju se rashodi za asfaltiranje i uređenje nerazvrstanih cesta za 3.172.000,00 i iznose 2.780.000,00 kn. Smanjuju se sredstva za održavanje javnih površina za 200.000,00 kn i za ostale komunalne aktivnosti za 293.000,00 kn i sada iznose 807.000,00 kn

Smanjuju se sredstva gradnju komunalnih objekata i opremu za 90.000,00 od čega se rashodi za izgradnju poljoprivrednih puteva smanjuju za 150.000,00 kn, a povećavaju sredstva za nabavu kanti za otpad na javnoj površini za 60.000,00 kn.

Smanjuju se sredstva za održavanje kabelsko distributivnog sistema i Wi-fi za 20.000,00 kn, a za gradnju za 145.000,00 kn.

Povećavaju se sredstva za Vatrogasnu zajednicu za 50.000,00 kn koliko iznosi zakonska obaveza prema izračunu.

Planirana su sredstva za otkup građevinskog zemljišta u iznosu od 320.000,00 kn

Izdaci za svjetlovodnu distribucijsku mrežu smanjuju se za 988.000,00 kn i iznose 2.022.000,00 kn. Izgradnja svjetlovodne mreže povjerena je Ponikve eko otok Krk d.o.o, a ulaganja grada za ovu namjenu povećavaju udjele u vlasništvu trgovačkog društva. Dio rashoda projekta financira sa iz viška prihoda 2019. godine, a za dio je Ponikve eko d.o.o ugovorio kredit.

Smanjuju se sredstva za Projektnu dokumentaciju za komunalnu infrastrukturu za 536.000,00 kn i iznose 800.000,00 kn, kao i za projekt Uređenja javne površine u povijesnoj jezgri - Trg Kamplin u iznosu od 1.010.000,00 kn, koji se odgađa.

**U Programu 1005 Sustav vodoopskrbe, odvodnje i zaštite voda** predloženo je povećanje u iznosu od 225.000,00 kn radi rashoda za projekt izgradnje sustava otpadnih voda za 225.000,00 kn.

**U Programu 1006 Zaštita okoliša i gospodarenje otpadom** planiranoje smanjenje rashoda za 200.000,00 radi projekta *Polupodzemni spremnici za odvojeno prikupljanje otpada* pa ukupan program iznosi 460.000,00 kn.

**U Programu 1007 Održavanja poslovnih i stambenih objekata i društvenih domova** ukupno je povećanje rashoda u iznosu od 9.000,00 kn i program iznosi ukupno 1.256.000,00 kn, od čega su sredstva za rekonstrukciju zgrade Društvenog doma Bajčići planirana u iznosu od 956.000,00 kn. Za 150.000,00 kn smanjuju se sredstva za održavanje i izgradnju poslovnih i stambenih zgrada, a za 20.000,00 kn sredstva za osiguranje, a planiraju se sredstva u iznosu od 50.000,00 kn za infrastrukturu zgrade POS-a.

**U Programu 1008 Osnovno i srednješkolsko i visoko obrazovanje** rashodi se ukupno smanjuju za 647.000,00 kn (-36%) i iznose 1.680.000,00 kn. Smanjuju se rashodi za tekuće programe u osnovnoj školi za 180.000,00 kn (-18%) i iznose 810.000,00 kn. Planirana sredstva odnose se na financiranje produženog boravka djece u školi. Kapitalni programi se smanjuju za 67.000,00 kn.

Smanjuju se rashodi za tekuće i kapitalne programe u srednjoj školi 220.000,00 kn i iznose 10.000,00 kn. Smanjuju se sredstva za sufinanciranje prijevoza i subvencioniranje nabavke udžbenika i školske opreme u iznosu od 130.000,00 kn kao i za nagrade učenicima i sportašima za 50.000,00 kn.

**U Programu 1009 Sport, rekreacija, kultura i ostalo smanjenje** je 1.826.000,00 kn (-37%) i iznosi 3.067.500,00 kn. Program javnih potreba u sportu smanjen je za 558.000,00 (-50%) i iznosi 562.000,00 kn. Program javnih potreba u kulturi smanjen je za 285.000,00 kn (-51%) i iznosi 275.000,00 kn. Kapitalne donacije udrugama u sportu , kulturi i vjerskim zajednicama su ukinute, što je nominalno smanjenje od 160.000,00 kn. Program javnih potreba u tehničkoj kulturi smanjen je za 75.000,00 (-49%) i planiran je u iznosu od 80.000,00 kn. Sredstva za zaštitu kulturne baštine smanjena su za 150.000,00 kn i iznose 137.000,00 kn.

U aktivnosti *Ostale društvene potrebe* planirana sredstva smanjena su za 441.000,00 kn (-24%) i iznose 1.395.500,00 kn. Za 50% iznosa smanjena su sredstva za manifestacije Regata Krčka jedra (10.000,00 kn), festival Tramonto (10.000,00 kn), Advent na Veloj placi (20.000,00 kn). Smanjena su sredstva za sufinanciranje izdavaštva za 150.000,00 kn, za MIK za 45.000,00 kn, za sufinanciranje TZ Otoka Krka za 45.000,00 kn, TZ grada Krka za 120.000,00 kn, za TZ PGŽ za 70.000,00 kn, za projekt EPK 2020. za 60.000,00 kn, za Proslavu Dana Grada Krka za 30.000,00 kn. Ukinuta su sredstva za kapitalne donacije neprofitnim udrugama u iznosu od 100.000,00 i za arheološka istraživanja u iznosu od 20.000,00 kn. Planirana su sredstva za smještaj sezonskih policajaca u iznosu od 38.000,00 i projekt AIDA Hrvatska u iznosu od 65.000,00.

Povećana su sredstva za igrališta za 8.000,00 kn radi opreme dječjeg igrališta na Dunatu. Smanjena su sredstva za održavanje i opremu Vježbališta na otvorenom Dražica za 40.000,00 kn.

**U Programu 1010 Očuvanje i unapređenje zdravlja i socijalna skrb**  planirano je smanjenje od 306.500,00 kn, od čega je smanjenje za turističku ambulantu i hitnu medicinsku pomoć 165.000,00 kn, a za socijalno humanitarne udruge 141.500,00 (-50%) i planirano je 138.500,00 kn.

**U Programu 1011 Izgradnja i održavanje obale i obalnog pojasa** sredstva namijenjena projektu *Održavanje plaža* povećavaju se za 370.000,00 kn i iznose 870.000,00 kn, za uređenje plaže Portapižana i plaže Lukobran, dohranjivanje i čišćenje plaža. Sredstva za Razvoj luke Krk - za Ribarski mul povećana su za 120.000,00 kn i iznose 970.000,00 kn.

**U Programu 1012 Jačanje gospodarstva, poljoprivrede i turizma** planirana sredstva smanjuju se za 329.100,00 kn i iznose 285.900,00 kn. Smanjena su sredstva za Centar za poljoprivredu u iznosu od 150.000,00 kn, za Program javnih potreba u poljoprivredi za 109.100,00 kn, za Video nadzor-opremu za 50.000,00 kn, sufinanciranje program „Praćenje i izlova alohtone divljači“ za 25.000,00 kn, a uvedena je pozicija za *Udio u vlasništvu Centra za poljoprivredu i ruralni razvoj* u iznosu od 5.000,00 kn.

**U Programu 1013 Prostorno uređenje** planirana su sredstva u istoj visini i iznose 550.000,00kn..

**U Programu 1014 Razvojni projekti i projekti poticanja energetske učinkovitosti** planirana sredstva ukupno su smanjena za 8.410.000,00 kn i iznose 8.114.500,00 kn.

* Sredstva za projekt Rekonstrukcija gradskih zidina smanjuju se za 115.000,00 kn i iznose 85.000,00 kn,
* Za *Projekt Multimedijalni kulturni centar* sredstva se smanjuju u iznosu od 7.000.000,00.
* Sredstva za projekt *Navodnjavanje poljoprivrednih površina PGŽ* smanjuju se za 350.000,00 kn.
* Za projekt *Vježbalište na otvorenom – Dražica-oprema* planirani rashodi su smanjeni za 150.000,00 kn i iznose 50.000,00 kn.
* Smanjuju se sredstva za projekt Modernizacija postojeće javne rasvjete na dijelu grada Krka za

638.000,00 kn

- Povećavaju se sredstva za Energetsku obnovu zgrade Lukobran 5 u iznosu od 38.000,00 kn za konzultantske usluge i za Modernizaciju javne rasvjete na sportskom centru za 20.000,00 kn

- Povećavaju se sredstva za projekt *K101441 Izrada i provedba Strategije razvoja pametnog rada i* *podrške certifikaciji ISO 37120 Grada Krka* za 85.000,00 kn i to za izradu aplikacije za program raspolaganja poljoprivrednim zemljištem u iznosu od 50.000,00 kn i za aplikaciju za programe udruga u iznosu od 35.000,00 kn.

* Smanjuju se sredstva za projekt Audio sustav grada Krka i to 300.000,00 kn za opremu.

**002 GRADSKA KNJIŽNICA**

Planirani rashodi za Gradsku knjižnicu iznose 729.000,00 kn i smanjuju se u iznosu od 48.000,00 kn ovim izmjenama proračuna, radi ušteda. Smanjuju se sredstva za zaposlene za 15.000,00 kn, za usluge za 27.000,00 kn, za materijal 2.000,00,00 kn.

**003 CENTAR ZA KULTURU**

Rashodi za Centar za kulturu izmjenama proračuna ukupno iznose 1.112.321,55 kn i ukupno su smanjeni za 448.233,17 kn (-29%), od čega su za 34.610,00 kn smanjena sredstva za redovnu djelatnost i iznose 653.390,00 kn, za 239.200,00 kn smanjena sredstva za kulturna događanja financirana iz gradskog proračuna (-50%) pa iznose 232.800,00 kn, za 121.423,17 kn su smanjeni rashodi za kulturna događanja iz vlastitih izvora i iznose 118.576,83 kn, za 53.000,00 kn su smanjeni rashodi za kulturna događanja iz nenadležnog proračuna i iznose 87.000,00 kn.

**004 DJEČJI VRTIĆ**

Planirani rashodi za Dječji vrtić smanjeni su za 2.139.126,77 kn i ukupno iznose 19.140.873,23 kn što je smanjenje od 10%. Objekti su bili zatvoreni dva mjeseca pa su ostvarene uštede za materijalne rashode i usluge.

Za objekte u Krku i Vrhu proračun Grada Krka izdvaja 5.310.900,00 kn za redovnu djelatnost i 53.000,00 kn za opremu. Nije došlo do smanjenja u odnosu na izvorni proračun jer je preuzet dio rashoda koji su trebali biti financirani roditeljskom uplatom za vrijeme dok su objekti bili zatvoreni.

Rashodi financirani iz nenadležnih proračuna- otočkih općina smanjeni su za 574.300,00 kn za redovnu djelatnosti i iznose 10.632.000,00 kn, a za opremu smanjeni su 226.500,00 i iznose 93.000,00 kn. Rashodi financirani od roditeljske uplate smanjeni su za 1.295.561,16 kn (-30%) i iznose 3.044.638,84 kn.

**005 JAVNA VATROGASNA POSTROJBA**

Rashodi za Javnu vatrogasnu postrojbu smanjeni su za 262.146,97 kn (4%) uglavnom radi smanjenja rashoda za zaposlene i ušteda za materijalne rashode i usluge. Planirana su sredstva za kratkoročni robni zajam u iznosu od 950.000,00 kn za nabavu tehničkog vozila javne vatrogasne postrojbe, temeljem suglasnosti Gradonačelnika. Ukupno rashodi iznose 6.657.960,03 kn.

**IZMJENA PLANA RAZVOJNIH PROGRAMA ZA 2020. GODINU**

Plan razvojnih programa je dokument kojim se proračun usklađuje sa dugoročnim Programom razvoja u kojem se utvrđuju ciljevi i mjere za provođenje zadanih ciljeva. Plan razvojnih programa za razdoblje 2020 -2022 godinu usklađuje se sa izmjenama proračuna i mijenja u dijelu koji se odnosi na 2020. godinu na način da **se ukupni plan smanjuje za 12.585.486,03 kn i iznosi 42.249.568,97 kn**. Izmjene se odnose na sljedeće**:**

**CILJ 1. Razvoj zelenog gospodarstva**

Rashodi obuhvaćeni kroz CILJ 1 razvoj zelenog gospodarstva smanjuju se za 2.477.100,00 kn i iznose 12.881.900,00 kn

**CILJ 2. Razvoj infrastrukture i receptivnih sadržaja**

Rashodi obuhvaćeni kroz CILJ 2. Razvoj infrastrukture i receptivnih sadržaja smanjuju se za 1.783.165,61 kn i iznose 23.873.834,39 kn.

**CILJ 3. Očuvanje okoliša, valoriziranje i očuvanje prirodnih i kulturnih resursa**

Rashodi obuhvaćeni kroz CILJ 3. Očuvanje okoliša, valoriziranje i očuvanje prirodnih i kulturnih resursa smanjuju se za 8.153.623,45 kn i iznose 2.303.931,55 kn

**CILJ 4. Efikasna lokalna samouprava i podrška ugroženim grupama stanovništva**

Rashodi obuhvaćeni kroz CILJ 4. Efikasna lokalna samouprava i podrška ugroženim grupama stanovništva smanjuju se za 171.596,97 kn i iznose 3.189.903,03 kn.

GRADONAČELNIK

Darijo Vasilić, prof.

***GRADONAČELNIK GRADA KRKA JE NA SJEDNICI KOLEGIJA OD 13. SRPNJA 2020. GODINE PRIHVATIO PRIJEDLOG ODLUKE O I. IZMJENI I DOPUNI PRORAČUNA GRADA KRKA ZA 2020. GODINU TE GA PODNOSI GRADSKOM VIJEĆU GRADA KRKA NA DONOŠENJE.***